CELEX: C2007/211/55
Language: sk
Date: 2007-09-08 00:00:00
Title: Vec C-333/07: Návrh na začatie prejudiciálneho konania, ktorý podal Cour administrative d'appel de Lyon (Francúzsko) 17. júla 2007 – Regie Networks/Direction de contrôle fiscal Rhône-Alpes Bourgogne

8.9.2007   
            
            
               SK
            
            
               Úradný vestník Európskej únie
            
            
               C 211/29
            
         Návrh na začatie prejudiciálneho konania, ktorý podal Cour administrative d'appel de Lyon (Francúzsko) 17. júla 2007 – Regie Networks/Direction de contrôle fiscal Rhône-Alpes Bourgogne
   (Vec C-333/07)
   (2007/C 211/55)
   Jazyk konania: francúzština
   Vnútroštátny súd, ktorý podal návrh na začatie prejudiciálneho konania
   Cour administrative d'appel de Lyon
   Účastníci konania pred vnútroštátnym súdom
   
      Žalobkyňa: Regie Networks
   
      Žalovaný: Direction de contrôle fiscal Rhône-Alpes Bourgogne
   Prejudiciálne otázky
   Je rozhodnutie Komisie č. N 679/97 z 10. novembra 1997, ktorým sa táto inštitúcia rozhodla nevzniesť námietky proti zmenám režimu pomoci rozhlasovému vysielaniu, vykonaným dekrétom č. 92-1053 (1), platné 1. pokiaľ ide o jeho odôvodnenie; 2. pokiaľ ide o posúdenie dosahu na súlad financovania režimu pomoci, ktoré bolo zavedené za obdobie 1998-2002, rozhlasovému vysielaniu so Zmluvou ES, a 3. pokiaľ ide o dôvod založený na nezvýšení rozpočtových zdrojov pre režim dotknutej pomoci?
   
      (1)  Dekrét č. 92-1053 z 30. septembra 1992 o obnovení parafiškálnej dane v prospech fondu na podporu rozhlasového vysielania, JORF č. 228, z 1. októbra 1992 a dekrét č. 97-1263 z 29. decembra 1997 o zriadení parafiškálnej dane v prospech fondu na podporu rozhlasového vysielania, JOFR č. 302 z 30. decembra 1997, s. 19194.